cyanic-selkie/wikianc huggingface dataset:
Սուդեթական մարզի անեքսիա
Չեխոսլովակիայի տարածքը էականորեն կրճատվել է։ Պետությունը վերածվել է հեշտ խոցելի երկրի՝ փաստացի դառնալով Գերմանիայի պրոտեկտորատ։ Գերմանական զորքերը հայտնվել են Պրահայից 30 կիլոմետր հեռավորության վրա։ Բացի այդ, դեկտեմբերի 3-ին Չեխոսլովակիայի հետ կնքվել է գաղտնի համաձայնագիր, համաձայն որի վերջինս Գերմանիայի սահմանի մոտ չէր կարող ունենալ ամրություններ և արգելափակոցներ ։
1938 թվականի հոկտեմբերի 18-ին սկսել է թողարկվել «Ի հիշատակ 1938 թվականի հոկտեմբերի 1-ի» անունը կրող մեդալ, որը տրվում էր Չեխոսլովակիայի Սուդեթական մարզի անեքսիային մասնակցած անձանց ։ Մեդալի հակադիր կողմի կենտրոնում գրված էր «1. Oktober 1938», իսկ նրա շուրջը գրված էր «Մեկ ազգ, մեկ պետություն և մեկ առաջնորդ» («Ein Volk, Ein Reich, Ein Führer»):
Տես նաև
Կատեգորիա:Չեխոսլովակիայի պատմություն Կատեգորիա:Միջազգային իրավունք Կատեգորիա:Երկրորդ համաշխարհային պատերազմի քաղաքականություն
Մեջքի ցավ
Ցավ, որը զգացվում է մեջքի շրջանում։ Կախված վնասված հատվածից, առանձնացնում են պարանոցի ցավ (պարանոցային հատված), մեջքի միջին ցավ (կրծքային հատված), մեջքի ստորին ցավ (գոտկային հատված) և պոչուկային ցավ (պոչուկոսկոր կամ սրբանային հատված) ։ Գոտկային շրջանը ցավի առաջացման ամենատաճախ հատվածն է, քանի որ այն իր վրա է պահում մարմնի վերին կեսի ամբողջ ծանրությունը ։ Տևողությունից կախված, մեջքի ցավը կարող է լինել սուր, ենթասուր կամ քրոնիակական։ Ցավը կարող է նկարագրվել որպես բութ, կրակող, խոցող ցավ կամ այրոցի զգացում։ Նշված զգացողությունները կարող են ճառագայթել դեպի բազուկ կամ ձեռք, ինչպես նաև ազդր կամ ոտնաթաթ և կարող են ուղեկցվել թմրածությամբ և/կամ մկանային թուլությամբ։
Մեջքի ցավը կարող է առաջանալ մեջքի մկաններից, նյարդերից, ոսկրերից, հոդերից կամ այլ կառուցվածքային տարրերից։ Որոշ ներքին օրգանների՝ լեղապարկի, ենթաստամոքսային գեղձի, աորտայի կամ երիկամների վնասումը նույնպես կարող է ուղեկցվել մեջքի շրջանում ցավերով։
Մեջքի ցավը բավական տարածված խնդիր է։ Չափահաս բնակչության տասից ինը կյանքում առնվազն մեկ անգամ առնչվում է մեջքի ցավի հետ ։ Որոշ հաշվարկներով ԱՄՆ բնակչության մինչև 95%-ը իր կյանքում առնվազն մեկ անգամ ունենում է մեջքի ցավ ։ Մեջքի ցավը քրոնիկ ցավի ամենահաճախակի հանդիպող տեսակն է և ամենաշատն է նպաստում աշխատանքից բացակայելուն և անաշխատունակության ։ Այնուամենայնիվ, մեջքի ցավը շատ հազվադեպ է բերում մշտական հաշմանդամության։ Միջողնայնին ճողվածքների կամ ստենոզի (նեղացման) դեպքերի մեծ մասում, մեջքի ցավի բուժման արդյունավետությունը մեկ տարվա կտրվածքով նույնն է անկախ բուժման տարբերակից՝ հանգիստ կենսակերպ, դեղորայքային, թե վիրաբուժական բուժում։ ԱՄՆ-ում սուր գոտկային ցավը հանդիսանում է բժշկին դիմելու հինգերորդ ամենահաճախ և աշխատանքից բացակայությունների 40%-ի պատճառ ։ Ավելին, մեջքի ցավը համաշխարհային մակարդակով անաշխատունակության միակ գերակայող պատճառն է ։
Դասակարգում
Ախտորոշման և բուժման պրոցեսը հեշտացնելու նպատակով մեջքի ցավը դասակարգում են տարբեր մեթոդներով։ Ամենաընդունված տարբերակը՝ դասակարգումն է ըստ տևողության։ Սուր ցավը տևում է մինջի 12 շաբաթ, ենթասուր ցավը վերաբերում է սուր ցավի երկրորդ կեսին (6-12 շաբաթ), իսկ քրոնիկ ցավը 12 և ավելի շաբաթ տևողությամբ ցավն է ։
Պատճառներ
85% դեպքերում հայտնաբերվել որևէ ֆիզիոլոգիական պատճառ չի հաջողվում ։
Մեջքի ցավի առաջացման բազմաթիվ պատճառներ կան, օրինակ՝ վարակներ, մեխանիկական վնասում, աուտոիմուն բորբոքում և այլն ։ Ցավի աղբյուր կարող են լինել ինչպես ողնաշարը, նյարդային արմատիկները, ողնուղեղը կամ մկանները, այնպես էլ խոշոր արյունատար անոթները և ներքին օրգանները ։ Առողջ միջողնային սկավառակները աղքատ են նյարդավորված և ունեն ցածր զգայունություն ցավի նկատմամբ։ Անհայտ պատճառներով, վնասման ժամանակ դրանք դառնում են խիտ նյարդավորված և գերզգայուն ցավային ազդակների նկատմամբ ։ Օստեոպորոզի ժամանակ ոսկրերը դառնում են ավելի փխրուն և դրանցում կարող են առաջանալ փոքր ճեղքեր կամ կոտրվածքներ՝ հարուցելով ցավ ։ Ողնաշարի հոդերում առաջոցող հոդաբորբերը (արթրիտ) նույնպես կարող են մեջքի ցավի պատճառ հանդիսանալ ։ Ողնաշարի սինովեալ հոդերը, օրինակ՝ աղեղ-ելունային հոդը ( articulationes zygapophysiales ), հայտնի են որպես քրոնիկ գոտկային ցավերի դեպքերի մոտ մեկ երրորդի և գերձգմանը հաջորդող պարանոցային ցավերի մոտ կեսի պատճառ ։
Մարդկանց մոտ 98%-ի մոտ ախտորոշվում է յուրահատուկ, սուր մեջքի ցավ, ինչի հիմքում չկա ոչ մի լուրջ ախտաբանություն ։ Մնացած 2%-ը կրում են երկրորդային բնույթ, որոնց մոտ կեսը (ընդհանուրի 1%-ը) քաղցկեղների, լուրջ ինֆեկցիաների (օստեոմիելիտ, էպիդուրալ թարախակույտ և այլն) հետևանք են ։Մեջքի ցավը կարելի է բաժանել երկու խմբի՝ ոչ արմատիկային (ոչ ռադիկուլյար) և արմատիկային (ռադիկուլոպաթիա)։ Ռադիկուլոպաթիան առաջոնում է միջողնային նյարդերի արմատիկների գրգռումից, որի հետևանքով առաջանում են նյարդաբանական ախտանիշներ, ինչպիսիք են թմրածություն կամ ծակծկոց։ Ռադիկուլոպաթիայի ամենահաճախ հանդիպող պատճառներն են միջողնային ճողվածքը և միջողնային անցքերի նեղացումը ։ Ոչ արմատիկային ցավերը առավել հաճախ հանդիպում են մեջքի մկանների և կապանների վնասվածքների ժամանակ, ինչպես նաև ողնաշարի դեգեներատիվ հիվանդության ու միջողնային ճողվածքների ժամանակ ։ Սպոնդիլոզը կամ ողնաշարի դեգեներատիվ հիվանդությունը առաջանում է, երբ միջողային սկավառակները ենթարկվում են կազմափոխության (դեգեներացիայի), ինչի հետևանքով տուժում է սկավառակի տատանումները մեղմացնող ֆունկցիան։ Գոյություն ունի ուղիղ համեմատական կապ միջողնային տարածության փոքրացման և գոտկային ցավի ուժգնության մեջ ։ Միջողային տարածությունը նեղանալով ճնշում և գրգռում է այտեղով անցնող նյարդին ։
Մեջքի ցավ կորող է լինել նաև այլ աղբյուրներց դեպի մեջք տարածվող ցավի դեպքում։ Որովայնային աորտայի անևրիզմայի վնասումը կամ երիկամային խիթը նույնպես կարող են առաջացնել ցավեր մեջքի շրջանում ։
Մեջքի ցավի մեկ այլ պատճառ կարող է լինել առողջ օրգանիզմում կենտրոնական սենսիտիզացիան (գերգրգռումը), երբ նախկինում եղած վնասումը երկարատև առաջացրել է ցավի նկատմամբ գերզգայուն վիճակ։ Այդ իրավիճակում ցավը պահպանվում է նույնիսկ լրիվ առողջացումից հետո ։ Կենտրոնական սենսիտիզացիայի բուժման մեջ սովորաբար կիրառվում են հակադեպրեսանտներ և այլ կենտրոնական ազդեցության դեղեր ։
Ռիսկի գործոններ
Ճարպակալումը, նստակյաց կենսակերպը և ֆիզիկական վարժանքների պակասը հանդիսանում են ռիսկի գործոններ մեջքի ցավի առաջացման համար ։ Ծխողների մոտ մեջքի ցավը ավելի հաճախ է հանդիպում ։ Կեցվածքի փոփոխությունը և քաշի ավելացումը հղիության ժամանակ նույնպես նպաստում են մեջքի ցավի առաջացմանը։ Ընդհանուր առմամաբ հոգնածությունը կարող է նպաստել ցավի ուժեղացմանը ։
Որոշ հետազոտություններ պնդում են, որ հոգեսոցիալական գործոնները, ինչպիսիք են սթրեսը աշխատավայրում կամ վատ հարաբերությունները ընտանիքի ներսում, ավելի շատ են հարաբերվում մեջքի ցավի հետ, քան կառուցվածքային շեղումները, որոնք կարելի է հայտնաբերել ռենտգեն կամ այլ վիզուալիզացիոն հետազոտություններով   ։
Ախտորոշում
Առավել հաճախ գոտկային ցավերի դեպքում մասնագետները խորհուրդ են տալիս չփնտրել ցավի առաջացման պատճառը, այլ միանգամից սկսել բուժումը։ Դա նշանակում է, որ կարևոր չէ ցավի հիմքում ընկած հիվանդության առկայությունը։ Մեծ մասամբ մեջքի ցավը ինքնուրույն անցնում է մի քանի շաբաթում։ Սովորաբար, այն պացիենտները, որոնք բուժումը սկսելուց առաջ մանրամասն հետազոտվում են, չեն տարբերվում իրենց բուժման արդյունավետությամբ չհետազոտված պացիենտներից*
Լաբորատոր հետազոտություններում կարելի է ընդգրկել, լեյկոցիտների հաշվարկ, Էրիտրոցիտների նստեցման արագություն (ԷՆԱ) և C -ռեակտիվ սպիտակուց (CRP) ։
Կարմիր դրոշակներ
Ճառագայթային ախտորոշման մեթոդները սովորաբար անհարաժեշտ չեն ախտորոշման և բուժման սկզբնական փուլերում։ Այուամենայնիվ, եթե առկա են «կարմիր դրոշակ» ախտանիշներ, ապա խորհուրդ է տրվում իրականացնել ռենտգեն հետազոտություն, համակարգչային շերտագրություն (ՀՏ) կամ մագնիսա-ռեզոնասային շերտագրություն։
Կարմիր դրոշակներն են.
Վարում
Մեջքի ցավով պացիենտների վարման նպատակներն են.
Որոշ դեպքերում՝ նպատակը ցավի վերահսկումն է և միաժամանակ վերականգնողական բուժման անցկացումը, որը կարող է նպաստել երկարատև ապաքինման։ Ոմանց մոտ կարևոր նպատակ է բուժումը իրականացել կոնսերվատիվ և խուսափել վիրաբուժական միջամտություններից, իսկ այլ դեպքերում նախապատվությունը տրվում է վիրահատական բուժմանը, որպես լավ զգալու արագ ճանապարհ ։
Ոչ բոլոր բուժումներն են աշխատում բոլոր անհատների համար հավասարապես, այդ իսկ պատճառով, շատերը կարիք են ունենում փորձել տարբեր բուժման սխեմաներ և ընտրել իրենց համար լավագույն տարբերակը։ Հիվանդության ներկա փուլը (սուր, քրոնիկ) նույնպես կարևոր է բուժման գործելակերպի ընտրության հարցում։
Ոչ դեղորայքային
Մեջքի ցավը սովորաբար դեղորայքային բուժման կարիք չի ունենում, քանի որ այն հաճախ անցնում է առանց դեղորայքի օգտագործման։ Մակերեսային տաքացումները, մերսումը, ասեղնաբուժություն կարող են օգտակար լինել ։
Դեղորայքային
Եթե ոչ դեղորայքային մեթոդները չեն օգնում, պետք է փորձել բուժել դեղերով։
Վիրահատական
Մեջքի ցավի վիրահատական բուժումը կիրառվում է վերջին հերթով, երբ առկա է լուրջ նյարդաբանական դեֆիցիտ ։ 2009 թ. իրականացված հետազոտությունը ցույց տվեց, որ որոշ ախտորոշումների դեպքում վիրաբուժական բուժումը ավելի արդյունավետ է քան մյուս հայտնի բուժումները, սակայն երկարատև հեռանկարում վիրաբուժական բուժման առավելությունները այդքան էլ մեծ չէ ։
Վիրաբուժական միջամտությունը կարող է ընտրության մեթոդ լինել ծանր միելոպաթիաների և ձիու պոչի համախտանիշի ժամանակ ։ Նյարդաբանակն դեֆիցիտի պատճառ կարող են հանդիսանալ մինջողնային սկավառակների ճողվածքները, ողնաշարային նեղացումը, սկավառակների դեգեներատիվ հիվանդությունները, ուռուծքները, ինֆեկցիաները և ողնուղեղային հեմատոմաները։ Այս բոլոր դեպքերում միջողնային նյարդարմատները կարող են սեղմվել և առաջացնել համապատասխան կլինիկա ։
Վիրաբուժական բուժման բազմաթիվ մեթոդներ կան և դրանց ընտրությունը կախված է ցավի առաջացման պատճառից։ Երբ առաջացած ճողվածքը սեղմում է նյարդային արմատիկը, այս դեպքում ցուցված է մասնակի կամ լրիվ լամինեկտոմիա կամ դիսկեկտոմիա, որոնց ժամանակ նյարդարմատը սեղմող գոյացությունը հեռացվում է ։ Ողնաշարային նեղացումների ժամանակ իրականացնում են բազմաստիճան լամինէկտոմիա, նեղացած հատվածը լայնացնելու նպատակով։ Երբ ողերը առաջացնում են նյարդարմատի արտահայտված սեղմում, ֆորամինոտոմիա կամ ֆորամինեկտոմիա վիրահատությունները ցանկալի են ։ Որաշ դեպքերում իրականցվում է սկավառակի ամբողջական փոխարինում պրոթեզներով, որի ժամանակ ցավի աղբյուր հանդիսացող վնասված սկավառակը փոխարինվում է, միաժամանակ պահպանելով ողնաշարի շարժունակությունը ։ Այն դեպքերում, երբ սկավառակը հեռացվում է ամբողջությամբ (դիսկեկտոմիա) կամ առկա է ողների անկայունություն, իրականացվում է սպոնդիլոդեզ (ոնղաշարի ֆիկսում և ամրացում, շարժունակության կորստով)։ Այն իրականացվում է հատուկ մետաղական հարմարանքներով, որոնցով, ողները ամուր միացվում են միմյանց ։
Եթե մեջքի ցավի պատճառը վարակն է, օռ.՝ ողնուղեղային վերկարծրենային թարախակույտ, ապա վիրահատական միջամտություն իրականացվում է հակաբիոտիկների անարդյունավետության դեպքում ։ Ողնուղեղային հեմատոմաների վիրահատական հեռացումը իրականացվում է, եթե արյունազեղումը ինքնուրույն չի ներծծվում ։
Հղիություն և մեջքի ցավ
Կանանց մոտ կեսը հղիության ժամանակ առնչվում են մեջքի ցավի հետ ։ Որոշ հետազոտություններ պնդում են, որ եթե կինը մինչ հղիությունը ունեցել է մեջքի ցավ, ապա նա գտնվում է հղիության ընթացքում մեջքի ցավի առաջացման բարձր ռիսկի խմբում ։ Հղիների մոտ մեկ երրորդի մոտ ցավը կարող է այնքան ուժեղ լինել, որ հանգեցնի ժամանակավոր անաշխատունակության ։ Մեջքի ցավը սովորաբար սկսվում է հղիության 18-րդ շաբաթից և իր գագաթնակետին հասնում է 24-36 շաբաթների ընթացքում ։ Հղիության ընթացքում մեջքի ցավով տառապող կանանց մոտ 16% նշում են հետագա մեջքի ցավ ծննդաբերությունից հետո. սա հատկապես վերաբերվում է խիստ արտահայտված ցավով տառապող կանանց ։
Հղիության կենսամեխանիկական գործոնները նպաստում են մեջքի ցավի առաջացմանը։ Այսպես. ողնաշարի գոտկային հատվածի կորության մեծացումը պտղի աճին զուգընթաց, նպաստում է մեջքի ցավի առաջացմանը ։ Բացի այդ, ռելաքսին կոչվող հորմոնը, որի սինթեզը աստիճանաբար աճում է հղիության ընթացքում, նպաստում է կոնքի և մեջքի գոտկային հատվածի մկանների, կապանների, ջլերի թուլացմանը։ Այս պրոցեսը շատ կարևոր է ծննդաբերության նորմալ և ապահով ընթացքի համար, սակայն միաժամանակ նպաստում է մեջքի ցավի առաջացմանը կամ ուժեղացմանը ։ Երբեմն կոնքի խոռոչում մեծացած արգանդը կարող է ճնշել գոտկային և սրբանային հյուսակների, ինչը ուղեկցվում է մեջքի ճառագայթող ցավով և նյարդաբանական այլ նշաններով (թմրածություն, ծակծկոց ստորին վերջույթներում) ։
Ցավը ուժգնացնող տիպիկ գործոններ են կանգնած, նստած դիրքերը, առաջ խոնարհվելը և հետ բարձրանալը, ինչպես նաև քայլելը։ Ցավը կարող է ճառագայթել դեպի կոնք և հետույք։ Գիշերային ժամերին այն կարող է քնից հանել հղիին։ Ըստ այս հատկանիշի ցավերը տարանջատում են ցերեկային կամ գիշերային ժամերին ուժգնացող ։
Տեղային տաքացումը, պարացետամոլը, մերսման պրոցեդուրաները կարող են մեղմացնել ցավը։ Հարկավոր է վարել հանգիստ, երբեմն անկողնային կենսակերպ և պարտադիր գտնվել բժշկի հսկողության տակ ։
Էկոնոմիկա
Չնայած, որ մեջքի ցավը չի բերում մշտական անաշխատունակության, այն ԱՄՆ-ում բժշկի դիմելության և աշխատանքից բացակայությունների մեջ մեծ բաժին է զբաղացնում, միաժամանակ հանդիսանում է անաշխատունակության բերող միակ ազդեցիկ գործոնը համաշխարհային մակարդակով ։ Համաձայն Օրթոպեդիկ վիրաբուժության ամերիկյան ակադեմիայի զեկույցի, տարեկան մեջքի ցավի պատճառով լինում եմ մոտ 12 միլիոն այց բժշկին ։ Գոտկային ցավերի պատճառով աշխատանքից բացակայությունները և անաշխատունակությունը տարեկան տարեկան 50 միլիարդ դոլար վնաս է պատճառում ԱՄՆ-ում ։ Միացյալ Թագավորություններում 1998 թվականին մեջքի ցավի պատճառով անաշխատունակության հետ կապված 1.6 միլիարդ ֆունտ է ծախսվել ։
Արտաքին հղումներ
Կատեգորիա:Ցավ
Կիսուն
Կիսուն (Кисун), գետ Կամչատկա թերակղզի Ռուսաստանում։ Գետի երկարությունը 75 կմ է։ Ավազանի տարածքը 343 կմ2։ Հոսում է Տիգիլսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Օխոտյան ծովի ավազանի գետեր
Հասարակական համակարգի հետխորհրդային տրանսֆորմացիա
Հասարակական համակարգի հետխորհրդային տրանսֆորմացիա, հայ քաղաքական գործիչ, ՀՀ ԱԺ նախկին խոսնակ Տիգրան Թորոսյանի հիմնական աշխատությունը, նվիրված հետխորհրդային երկրների և առաջին հերթին Հայաստանի Հանրապետության զարգացմանը սկսած 1990-ականներից ։
Աշխատության մեջ դիտարկվում են հասարակական համակարգի հետխորհրդային տրանսֆորմացիայի ընթացքը, միտումները, վերլուծվում են հետխորհրդային տրանսֆորմացիայի քաղաքագիտական հայեցակարգերը։ Առաջարկվում է այդ երևույթի ուսումնասիրման հայեցակարգային նոր մոտեցում. հետխորհրդային տրանսֆորմացիան դիտարկվում է որպես բազմագործոն, բազմավեկտոր համակարգային գործընթաց իր երեք հիմնական չափումներով՝ ներքին՝ (քաղաքական), էաբանական (հասարակական գիտակցության), արտաքին (միջազգային հարաբերությունների), որի ընթացքը տրանսֆորմացիայի նպատակի և դրա իրագործման ուղու ընտրությունն է քաղաքակրթական համատեղելիության սկզբունքի հիման վրա ։ Առանձնահատուկ ուշադրություն է դարձված այն տեսական և գործնական հիմնախնդիրներին, որոնք ծառացած են հետխորհրդային հայ հասարակության արդիականացման ներկա փուլում ։
Բովանդակություն
Գիրքը կազմված է առաջաբանից, չորս գլխից և վերջաբանից.
Ծանոթագրություններ
Կատեգորիա:2006 գրքեր Կատեգորիա:Գրքեր Հայաստանի քաղաքականության մասին Կատեգորիա:Գրքեր Հայաստանի արտաքին հարաբերությունների մասին Կատեգորիա:Գրքեր Հայաստանի հասարակության մասին Կատեգորիա:Քաղաքական փիլիսոփայության աշխատություններ Կատեգորիա:Գրքեր քաղաքակրթությունների մասին Կատեգորիա:Գրքեր մշակութային աշխարհագրության մասին Կատեգորիա:Գրքեր միջազգային հարաբերությունների մասին Կատեգորիա:Գրքեր գաղափարախոսությունների մասին Կատեգորիա:Գրքեր գլոբալացման մասին Կատեգորիա:Աշխարհաքաղաքական մրցակցություն Կատեգորիա:Քաղաքագիտության տեսություններ Կատեգորիա:Քաղաքական տեսություններ Կատեգորիա:Տիգրան Թորոսյանի աշխատություններ Կատեգորիա:ՀՀ ԳԱԱ Գիտություն հրատարակչության գրքեր Կատեգորիա:Նույնականության քաղաքականություն
Նարեկ Աբրահամյան
Նարեկ Փանոսի Աբրահամյան, հայ ռազմական գործիչ, Լիբանանի բանակի բրիգադի գեներալ։
Կենսագրություն
Նարեկ Աբրահամյանը ծնվել է 1953 թվականի մայիսի 4-ին Լիբանանի Անջար գյուղում։ 1998 թվականից եղել է Լիբանանի բանակի բրիգադի գեներալ։ Ավարտել է Լիբանանի «Հառաջ Գալուստ Կյուլպենկյան» երկրորդական վարժարանը, 1976 թվականին` Լիբանանի զինվորական ակադեմիան։ Վերապատրաստվել է (1980, 1987, 1994-1995) ԱՄՆ-ի ռազմական ակադեմիաներում։ 1976-1990 թվականներին մասնակցել է Լիբանանի Քաղաքացիական պատերազմին, 1990-1993 թվականներին ղեկավարել է Լիբանանի բանակի դեսանտային-էլիտար գունդը։ 1998 թվականից պաշտոնաթող է եղել ։ 1998-2000 թվականներին աշխատել է ՀՀ պաշտպանության նախարարությունում ։
Ծանոթագրություններ
Կատեգորիա:Հայ ռազմական գործիչներ
Ռուդոլֆ Դիլս
Ռուդոլֆ Դիլս (Rudolf Diels, ), Երրորդ ռեյխի գաղտնի ոստիկանության, գեստապոյի ստեղծման օրից 1933 թվականից մինչև 1934 թվականի ապրիլ նրա առաջին ղեկավարը։ ԷսԷս-ի օբերֆյուրեր (1939 թվականի ապրիլի 20-ից), ՍՍ-ի անդամ է  1933 թվականից (տոմս № 187 116),  Նացիոնալ-սոցիալիստական ​​գերմանական բանվորական կուսակցության անդամ 1937 թվականից (կուսակցական տոնս  № 3 955 308) ։
Կենսագրություն
Եղել է ունևոր գյուղացու որդի, մասնակցել է Առաջին համաշխարհային պատերազմին, 1919 թվականին ընդունվել է Մագդեբուրգի համալսարան, որտեղ ուսումնասիրում է իրավագիտություն։ 1930 թվականին Դիլսը ծառայության է անցնում Պրուսիայի Ներքին գործերի նախարարությունում, որտեղ նրան հանձնարարվում է վերահսկողություն իրականացնել ռադիկալ քաղաքական շրջանակների նկատմամբ, սկսած կոմունիստներից մինչև նացիստներ։ Հիտլերի ռեյսկանցլեր նշանակվելու պահին Դիլսը ղեկավարում էր պրուսական քաղաքական ոստիկանությունը։ Հերման Գյորինգը, որ ղեկավարում էր Պրուսիայի Ներքին գործերի նախարարությունը, հանձնարարում է Դիլսին գլխավորել Պրուսիայի վերակազմավորվող ոստիկանության 1Ա բաժինը (Քաղաքական հանցագործություններ)։ Դիլսի հիշողությունների համաձայն, շուտով գերմանական փոստը կրճատում է անվանումը մինչև GeStapA (գերմաներեն` Geheimstaatspolizeiamt) պրակտիկորեն համահունչ դարձնելով Գաղտնի պետական ոստիկանության գեստապոյի  (Geheimstaatspolizei) հետ։
Դիլսն անմիջականորեն ղեկավարում էր Ռեյխստագը հրդեհող Մարինուս վան դեր Լյուբբեի հարցաքննությունները։ 1934 թվականին  լարվում են Դիլսի և ՍՍ-ի անվտանգության ծառայությունը ղեկավարող Հեյդրիխի միջև տարաձայնությունները և 1934 թվականի ապրիլի 20-ին  Դիլսը թողնում է իր պաշտոնը։ Որոշ ժամանակ աշխատում է  Բեռլինի փոխոստիկանապետ, այնուհետև զբաղեցնում Քյոլնի տեղական վարչակազմի ղեկավարի պաշտոնը։ Գեորինգը մի քանի անգամ փրկել է Դիլսին ձերբակալություններից և մահապատժից, այդ թվում 1944 թվականի ապրիլի 20-ի դեպքերից հետո, քանի որ Դիլսն ամուսնացած էր նրա հորեղբոր աղջկա հետ։ 1945 թվականին ձերբակալվում է անգլո-ամերիկյան զորքերի կողմից։ Գլխավոր ռազմական հանցագործների Նյուրնբերգյան դատավարության ժամանակ Դիլսը հանդես է գալիս որպես մեղադրող վկա և Գեորինգի պաշտպանության վկա ։ 1948 թվականին ազատ է արձակվում։ Պատերազմից հետո Դիլսն աշխատում է Ներքին Սաքսոնիայի կառավարությունում և Ներքին գործերի նախարարությունում, մինչև 1953 թվականի պաշտոնաթողությունը։ Մահացել է որսի ժամանակ տեղի ունեցած դժբախտ պատահարից (այլ վարկածով՝ ինքնասպանություն է գործել)։
Ծանոթագրություններ
Կատեգորիա:Առաջին համաշխարհային պատերազմի մասնակիցներ
Վելենիե
Վելենիե (սլովեներեն՝ Velenje), քաղաք Սլովենիայի հյուսիսարևելյան մասում, մեծությամբ այդ երկրի հինգերորդ բնակավայրն է, նույնանուն համայնքի վարչական կենտրոնը։ Բուն քաղաքի բնակչության թվաքանակը 2017 թվականի տվյալներով եղել է 24 923 mieszkańców (2013 թվականին այդ ցուցանիշը եղել է 25.333 ), 2007-ին՝ 26.826  :
Աշխարհագրություն
Գտնվում է Սլովենիայի Ստորին Շտիրա երկրամասում, երկրի մայրաքաղաք Լյուբլյանայից 85, Մարիբորից՝ 75 և Ցելեից՝ 25 կիլոմետր հեռավորության վրա։ Զբաղեցնում է 83,5 քառակուսի կիլոմետր տարածք։ Վելենիեով է անցնում Դրավոգրադ - Ժալեց ավտոմայրուղին։
Պատմություն
Վելենիեն հայտնի է նաև նրանով, որ այստեղ են գտնվում կենցաղային տեխնիկայի խոշորագույն արտադրող Gorenje ընկերության գլխավոր գրասենյակն ու գլխադասային ձեռնարկությունը ։
Պատանի գայլը (վեցերորդ եթերաշրջան)
Պատանի գայլը (անգլերեն՝ Teen Wolf ), երիտասարդական միստիկ-դրամա ժանրի ամերիկյան սերիալի վեցերորդ եթերաշրջանի մեկնարկը տրվել է 2015 թվականի հուլիսի 9-ից, իսկ պրեմիերան կլինի 2016 թվականի հունիսին։ Եթերաշրջանը կազմված է 2 մասից՝ 10-10 էպիզոդ։ Երկրորդ մասի պրեմիերան կլինի 2017 թվականի հունվարին։ 6-րդ եթերաշրջանի փակումը տեղի կունենա 2017 թվականի գարնանը։ Այս եթերաշրջանում հիմնական դերերի մեջ չի մտնի Արդեն Չոն իր Կիրա Յուկիմուրա դերով։
Ծանոթագրություններ
Կատեգորիա:2017 հեռուստասերիալի եթերաշրջաններ Կատեգորիա:2016 հեռուստասերիալի եթերաշրջաններ Կատեգորիա:Պատանի գայլը
Սեն Տիբո (Օբի գավառ)
Սեն Տիբո (Saint-Thibault), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 466 մարդ, բնակչության խտությունը` 39.80 մարդ/կմ²։ Բնակավայրը զբաղեցնում է 11.71 կմ² տարածք։
Աշխարհագրություն
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 12 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 310 աշխատունակ (15-64 տարեկան) բնակիչ, որոնցից ակտիվ էին 219-ը, իսկ ոչ ակտիվները` 91։ Ակտիվության ցուցանիշը կազմում է 70,6 %։ 219 աշխատունակ մարդկանցից աշխատել է 204 անձ (109 տղամարդ և 95 կին)։ Գործազուրկ են եղել 15 անձ (10 տղամարդ և 5 կին)։ 91 անաշխատունակներից 19-ը եղել են աշակերտներ կամ ուսանողներ, 55-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բատիպալիա
Բատիպալիա (Battipaglia), քաղաք Իտալիայում՝ Կամպանիա մարզի Սալեռնո գավառում ։ Սահմանակից է Բելիցի, Էբոլի, Մոնտեկորվինո Ռովելլա, Օլևանո սուլ Տուշանո, Պոնտեկանիանո Ֆայանո համայնքներին ։ Բնակչությունը ըստ 2004 թվականի մարդահամարի տվյալերի կազմում է 50 958 մարդ, բնակչության խտությունը կազմում է 894 մարդ/կմ²։ Զբաղեցնում է 56 կմ² մակերես։ Փոստային ինդեքս՝ 84091, հեռախոսային կոդ՝ 0828։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:1929 թվականին հիմնադրված բնակավայրեր
Խոնարհ
Խոնարհ, հայկական իգական անուն։ Առաջացել է հայերեն խոնարհ բառից, ինչպես որ կա Համեստ անձնանունը։ Հիշատակվել է 1796 թվականին ։ Այս անունից է կազմված նաև Խոնարհ-Մելեք անձնանունը ։
Ծանոթագրություններ
Կատեգորիա:Հայկական իգական անձնանուններ
Բորկում
Բորկում (Borkum), կղզի Գերմանիայում։ Վարչական առումով ունի քաղաքի կարգավիճակ Ստորին Սաքսոնիայում։
Մտնում է Լեռ շրջանի կազմի մեջ։ Բնակչությունը կազմում է 5133 մարդ (2010 թվականի դեկտեմբերի 31-ի դրությամբ) ։ Տարածքը կազմում է 30,74 կմ²։ Պաշտոնական Կոդը՝ 03 4 57 002:
Կղզու շրջակայքը ավազոտ է և դժվարամատչելի։ Հյուսիսում ալիքներն ավելի ուժեղ են քան հարավում ։
Երկաթուղի
Կղզում կա նեղ երկաթուղային ճանապարհ։ Այն կապում է կղզու բոլոր հեռավոր անկյունները։ Երկաթուղու երկարությունը կազմում է 7,5 կիլոմետր, իսկ լայնությունը՝ 900 միլիմետր։
Վիճելի տարածք
Կղզում կա օֆշորային հողմային էլեկտրակայան, որը հետագայում դարձել է վիճելի տարածք ։ Իսկ հիմա արդիական է դարձրել նախկին տարածքային վեճը՝ Էմս գետի գետաբերանի և Դոլարտ ծոցի պատկանելության շուրջ ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Գերմանիայի քաղաքներ
Ռիու դի Կոնտաս
Ռիու դի Կոնտաս (Rio de Contas), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սեաբրա գավառի կազմի մեջ։ Բնակչությունը կազմում է 13 681 մարդ՝ 2006 թվականի տվյալներով։ Գրավում է 1 052,302 կմ2 տարածք։ Բնակչության խտությունը՝ 13,0 մարդ/կմ²։ Քաղաքի տոնը նշվում է օգոստոսի 14-ին։
Պատմություն
Քաղաքը հիմնադրվել է 1745 թվականի նոյեմբերի 27-ին։
Աշխարհագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Մակակներ
Կատեգորիա:Նեղքիթ կապիկներ
Մահ Նեղոսի վրա (ֆիլմ, 2020)
Մահ Նեղոսի վրա (Death on the Nile), ռեժիսոր Քեննեթ Բրանայի ամերիկյան ֆիլմ դետեկտիվ-վեպ ժանրում, որը նկարահանվել է Ագաթա Քրիստիի համանուն վեպի հիման վրա բելգիացի դետեկտիվ Էրքյուլ Պուարոյի մասին, ով բացահայտում է Նեղոսի վրա տեղի ունեցած սպանությունը։ Հայտնի դետեկտիվի գլխավոր դերը կատարում է Քեննեթ Բրանան։
2018 թվականի փետրվարին 20th Century Fox կինոընկերությունը հաստատել է, որ կնկարահանվի «Սպանություն «Արևելյան ճեպընթացում» ֆիլմի սիքվելը, որի հիմքում ընկած է Ագաթա Քրիստիի «Մահը Նեղոսի վրա» վեպը ։ Սկզբում նախատեսվում էր, որ ֆիլմն Էկրաններին կհայտնվի 2019 թվականի դեկտեմբերի 20-ին, սակայն ավելի ուշ հայտարարվեց թողարկման նոր ամսաթիվը ՝ 2020 թվականի հոկտեմբերի 2-ը ։ Քեննեթ Բրանան կպահպանի ռեժիսորի աթոռը և կրկին կկատարի Էրքյուլ Պուարոյի դերը ։
2019 թվականի հոկտեմբերին հայտնի է դարձել, որ «Մահը Նեղոսի վրա» ֆիլմի նկարահանումներն արդեն սկսվել են։ Նկարահանումների հիմնական մասը տեղի կունենա Բրիտանական Longcross Studios ստուդիայում, ինչպես նաև Եգիպտոսում ։
«Սպանություն Նեղոսի վրա» ֆիլմի սյուժեի համաձայն՝ Էրքյուլ Պուարոն ժամանում է Եգիպտոս և ուղևորվում կրուիզ Նեղոսի վրայով։ Սակայն այստեղ նա կրկին ստիպված կլինի հետաքննել հանելուկային սպանությունը։ Նավի ուղևորների մեջ շատ կասկածյալներ կան, և նրանցից յուրաքանչյուրը հանցագործության համար իր շարժառիթն ունի։ Բայց Էրքյուլ Պուարոն դեռ մարդասպանին մաքուր ջրի երես կհանի։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Բրիտանական վեպերի էկրանավորումներ Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:2020 ֆիլմեր Կատեգորիա:Արտադրությունում գտնվող ֆիլմեր Կատեգորիա:20th Century Fox ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան սիքվել ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Pinewood Studios-ում նկարահանված ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ամերիկյան քրեական ֆիլմեր Կատեգորիա:Անգլիայում նկարահանված ֆիլմեր Կատեգորիա:Ամերիկյան քրեական թրիլեր ֆիլմեր
Հենրի Բեսեմեր
Հենրի Բեսեմեր (Henry Bessemer, ), անգլիացի գյուտարար, որ մշակել է իր անունը կրող պողպատի ձուլման պրոցեսը, որը գրեթե հարյուր տարի՝ 1856-1950 թվականներին, եղել է պողպատի ստացման հիմնական եղանակը։ Հենրի Բեսեմերի գյուտը նշանակալից դեր է խաղացել Շեֆիլդ քաղաքի՝ որպես արդյունաբերական խոշոր կենտրոնի և «պողպատե քաղաքի» կայացման գործընթացում ։
Կենսագրություն
Հենրի Բեսեմերը հայտնի տպագրող և գյուտարար Էնթոնի Բեսեմերի որդին է։ Նա ծնվել և մինչև 17 տարեկանն ապրել է Չարլթոնում (Հարթֆորդշիր կոմսություն, Լոնդոնից 50 կմ դեպի հյուսիս)։ Ունեցել է երկու քույր և եղբայր։
Հոր ազդեցությամբ վաղ տարիքից հետաքրքրված է եղել մեխանիկայով և մետաղագործությամբ։ Պետական դպրոցն ավարտելուց հետո սկսել է աշխատել հոր արհեստանոցում։ Հենրի Բեսեմերը համալսարանական կրթություն չի ստացել և իր ողջ գիտելիքներն ու կարողությունները ձեռք է բերել բազմակողմանի պրակտիկ գործունեության ճանապարհով։
1834 թվականին ամուսնացել է Աննա Ալենի հետ, որի հետ ողջ կյանքն ապրել է սիրո և համերաշխության մեջ։
Բեսեմերը մահացել է 1898 թվականի մարտի 15-ին Լոնդոնում։ Նա թաղված է Լոնդոնում՝ Արևմտյան Նորվուդի գերեզմանատանը։
Գյուտեր
Հենրի Բեսեմերի գյուտերի շարքից են.
Բեսեմերյան պրոցես
Հենրի Բեսեմերը հետաքրքրվել է պողպատի արտադրությամբ իր գյուտերից մեկի վրա աշխատելիս ։
1854 թվականին նա նոր հրետանային արկ հորինեց՝ ակոսավոր հրանոթներից կրակելու համար։ Արկն ուներ երկարավուն ձև և հատուկ փողանցքեր, որոնց շնորհիվ փողից դուրս գալուն զուգընթաց այն սկսում էր պտտվել, ինչն ապահովում էր նրա հետագա հաստատուն թռիչքը։ Գաղափարը մշակելիս պարզվեց, որ այդպիսի արկերով կրակելու համար անհրաժեշտ է ավելացնել վառոդի լիցքը։ Այն ժամանակվա թուջե հրանոթները չէին կարող դիմակայել նման ուժի լիցքի պայթյունին։ Այդպես, Հենրի Բեսեմերն հանգեց այն գաղափարին, որ հրանոթները պետք է պատրաստվեն պողպատից, իսկ պողպատի արտադրությունը դառնա մեծաքանակ։
Դրա համար Հենրի Բեսեմերը մշակել է ինքնատիպ համակարգ, որն ապահովում էր հալված թուջից խառնուրդների այրումը՝ նրա միջով օդ փչամղելով։ Հալված թուջը լցվում էր փոխարկիչի՝ տանձաձև հալքանոթի մեջ, որը ներսից աղյուսապատված էր հրակայուն աղյուսով։ Այնուհետև հեղուկ թուջի միջով օդ էր փչամղվում, որն օքսիդացնում էր վնասակար խառնուդները, ինչպես նաև այրում ածխածնի ավելցուկը։ Օքսիդացման ռեակցիան ջերմազատիչ էր, նրա ընթացքում անջատված ջերմությունը տաքացնում էր մետաղը և պահում նրան հեղուկ վիճակում։ Փոխակերպման պրոցեսը տևում էր մի քանի տասնյակ րոպե։ Արդյունքում թուջից պողպատ էր ստացվում։
Հենրի Բեսեմերի առաջարկած պրոցեսը պողպատի արտադրությունը դարձրել է պարզ, արագ և էժան։ Պողպատի որակի բարելավման և շուկայում նրա առաջարկի ընդլայնման արդյունքում տեղի է ունեցել Երկրորդ արդյունաբերական հեղափոխությունը. ներդրումն սկսել են օգտագործել մեքենաշինության մեջ և շինարարությունում։
1856 թվականի օգոստոսի 24-ին Բեսեմերը առաջին անգամ պողպատի փոխակերպման իր հայտնագործած պրոցեսը նկարագրել է Չենթելհեմում Բրիտանական գիտական ասոցիացիայի ժողովի իր զեկույցում, որը նա անվանել է «Մետաղի արտադրություն առանց վառելիքի»։ Զեկույցն ամբողջությամբ տպագրվել է The Times-ում։
Դրանից մի քանի տարի առաջ նմանատիպ գաղափարի վրա աշխատել էր Ջեյմս Նեսմիթը։ Լսելով Բեսեմերի զեկույցը Բրիտանական գիտական ասոցիացիայի ժողովում՝ Նեսմիթը, որ ամբողջությամբ չէր լուծել իր մեթոդի հետ կապված որոշ պրոբլեմներ, հրաժարվել էր շարունակել աշխատանքները։ Հենրի Բեսեմերը, գիտակցելով Նեսմիթի աշխատանքների կարևորությունը, նրան առաջարկել է ապագա արտոնագրից ստացված հասույթի մեկ երրորդը, սակայն Նեսմիթն այդ առաջարկից հարաժարվել է։
Աղբյուրներ
Կատեգորիա:Բրիտանացի ինժեներներ Կատեգորիա:Լոնդոնի թագավորական ընկերության անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Անգլիացի գյուտարարներ Կատեգորիա:Անգլիացի ճարտարագետներ Կատեգորիա:Բրիտանացի գործարարներ
Մակաշրջանակ
Մակաշրջանակ, օժանդակ շրջանագիծ պտղոմեոսյան երկրակենտրոն համակարգում, մոլորակների ետընթաց շարժումը բացատրելու համար։ Ենթադրվում էր, որ մոլորակը պտտվում է մակաշրջանակով, որի կենտրոնը, իր հերթին, պտտվում է մեկ այլ, ուղղորդ շրջանագծով՝ դեֆերենտով (լատ. deferens-կրող), որի կենտրոնում գտնվում է անշարժ Երկիրը։
Կատեգորիա:Երկրաչափական պատկերներ
Մածուցիկաչափություն
Մածուցիկաչափություն, Վիսկոզիմետրիա, մածուցիկության չափման եղանակների համախումբ։ Մածուցիկությունը որոշվում է մածուցիկաչափով, որի աշխատանքը հիմնված է գազերի ու հեղուկների հոսքի, ինչպես նաև մածուցիկ միջավայրում մարմինների շարժման օրենքների վրա։ Մածուցիկաչափության մեթոդների ու սարքերի կառուցվածքի բազմազանությունը պայմանավորված է ինչպես մածուցիկության արժեքների լայն տիրույթով, այնպես էլ ցածր և բարձր ջերմաստիճանների ու ճնշումների պայմաններում մածուցիկությունը չափելու անհրաժեշտությամբ։ Առավել տարածված են գազերի և հեղուկների մածուցիկաչափության երեք՝ մազական, ընկնող գնդի և համառանցք գլանների (ռոտացիոն) մեթոդները, որոնք համապատասխանաբար հիմնված են Պուազեյլի օրենքի, Ատոքսի օրենքի և համառանցք գլանների միջև հեղուկի հոսքի օրենքի վրա։ Մածուցիկությունը որոշում են նաև պարբերական տատանումների ամպլիտուդի մարման կամ ոչ պարբերական շարժման արագության նվազման դիտումներով։ Յուրահատուկ խումբ են կազմում միջավայրի չափազանց փոքր ծավալներում մածուցիկության (միկրոմածուցիկություն) չափման մեթոդները։
Կատեգորիա:Փորձարարական ֆիզիկա
Սեն Ուզաժ (Օբի գավառ)
Սեն Ուզաժ (Saint-Usage), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 88 մարդ, բնակչության խտությունը` 5.40 մարդ/կմ²։ Բնակավայրը զբաղեցնում է 16.3 կմ² տարածք։
Աշխարհագրություն
Գտնվում է Փարիզ քաղաքից 190 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 50 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 60 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 22։ Ակտիվության ցուցանիշը կազմում է 63,3 %։ 38 աշխատունակ մարդկանցից աշխատել է 38 անձ (20 տղամարդ և 18 կին)։ Գործազուրկ են եղել 0 անձ (0 տղամարդ և 0 կին)։ 22 անաշխատունակներից 7-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լաբատյու (Արյեժի գավառ)
Լաբատյու (Labatut), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09147։
Տնտեսություն
2007 թվականի տվյալներով 77 աշխատունակ տարիքի մարդկանցից (15-64 տարեկան) 60-ը տնտեսապես ակտիվ էին, 17-ը անգործունակ (ակտիվության ցուցանիշը 77,9 %, 1999 թվականին եղել է՝ 68,9 %)։ 60 աշխատունակ բնակիչներից 58-ը աշխատում էին (31 տղամարդ և 27 կին), անաշխատանք էին 2-ը (տղամարդ)։ 17 անգործունակ մարդկանցից 8-ը աշակերտներ կամ ուսանողներ են, 3-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սովորական մողեսօձ
Սովորական մողեսօձ, (Malpolon monspessulanus), լորտուների ընտանիքի մողեսաօձերի (Malpolon) ցեղի օձ։ Որոշ հետազոտողների կողմից դասվում է ավազային օձերի ենթաընտանիքին (Psammophiinae)։
Յոդաջրածին
Յոդաջրածին, HI, յոդի միացությունը ջրածնի հետ։ Անգույն, սուր հոտով, խեղդող գազ է, հեղուկանում է 35,9 °C-ում, պնդանում՝ —50,9 °C-ում։ Տաքացնելիս քայքայվում է՝ 2HI^H2 + I2, վերականգնիչ է։ Ջրում լավ է լուծվում, առաջացնելով ուժեղ, միահիմն յոդաջրածնական թթու, որն անգույն հեղուկ է, օդում լույսի տակ դանդաղ օքսիդանում է և դեղնում։ Օգտագործվում է յոդիդներ ստանալու համար։ Վաճառքի է հանվում յոդաջրածնի 45 տոկոսանոց ջրային լուծույթը (խտությունը՝ 1500 կգ/tl3)։ Յոդաջրածին ստանում են յոդի գոլորշիների և ջրածնի փոխազդեցությամբ (500 °C, կատալիզատոր՝ պլատինապատ ասբեստ)։
Ծանոթագրություններ
Կատեգորիա:Հալոգենաջրածիններ Կատեգորիա:Յոդի միացություններ Կատեգորիա:Անօրգանական թթուներ Կատեգորիա:Ջրածնային միացություններ
Սովորական մողեսօձ
Կառուցվածք
Տարածված է կիսաանապատային, թփուտային, չոր նոսրանտառային բուսականությամբ քարքարոտ, կավահողային և ավազուտային կենսավայրերում։ Մարմնի երկարությունը տարիքի հետ փոխվում է (22-140 սմ), պոչը 3-4 անգամ կարճ է։ Մարմինը բարեկազմ է։ Գլուխը թույլ է տարանջատված մարմնից և ծածկված է խոշոր վահանիկներով։ Բնորոշ է գլխի դիմային հատվածի արտափքվածությունը։ Աչքերը խոշոր են, ծիածանաթաղանթը՝ սպիտակավուն կամ դեղնավուն, բիբը՝ կլոր։ Մարմնի թեփուկներն անփայլ են, հարթ կամ թեթևակի արտափքված կենար, հատվածով։ Մեջքի ընդհանուր գունավորումը մոխրագույնից գորշ է, երբեմն՝ կանաչավուն երանգով, հաճախ՝ առանց նախշի կամ մանր մուգ գծերից կազմված երկայնակի գոլերով։ Երիտասարդի գունավորումն ավելի խայտաբղետ է. մեջքային մակերեսի թեփուկների խճանկարը ձևավորում է բաց գույնի շղթայաձև նախշ։ Որովայնը դեղնավուն է, գորշավուն, հաճախ՝ նարնջագույն երանգով երկայնակի զոլավոր նախշով։ Վերին ծնոտի հետևի մասում կան 1 զույգ ակոսավոր թունամուղ ատամներ։
Ենթաընտանիք
Տարբերակվում են մողեսօձերի երկու ենթաընտանիքներ (Malpolon monspessulanus) :
Ծանոթագրություններ
Կատեգորիա:Օձեր
Ջրի որակ
Ջրի որակը կախված է հետազոտվող ջրի քիմիական, ֆիզիկական, կենսաբանական և ճառագայթման հատկանիշներից, որոնցից յուրաքանչյուրը շատ կարևոր է մարդկության համար ։ Այդ հատկանիշները նաև չափանիշներ են, որոնց շնորհիվ կարելի է որոշել, թե որ ջուրն է պիտանի։
Ստանդարտներ
Ստանդարտ սահմանելիս, տալիս են քաղաքական և գիտա-տեխնիկական լուծումներ, թե ինչպես պետք է օգտագործվի ջուրը։ Այդ դեպքում բնական ջրային օբյեկտներին նրանք տալիս են որոշակի գնահատականներ՝ ելնելով ստանդարտներից։ Բնական ջրամբարները կարող են փոխվել կախված շրջապատի պայմաններից։ Գիտնականները, բնապահպանները աշխատում են հասկանալ՝ ինչպես է գործում այդ համակարգը։ Այդ խնդրի պարզաբանումը կօգնի լուծել մի շարք խնդիրներ, որոնցից մեկը այդ ջրամբարների ապագա աղտոտվածության խնդիրն է։ Մակերևութային ջրերի ճնշող մեծամասնությունը ո՛չ խմելու է, ո՛չ թունավոր։ Այդ վարկածը մնում է ճիշտ, երբ հաշվի չի առնվում օվկիանոսների ջուրը։ Ջրի որակի ընդհանուր ընկալումը պարզ մի չափանիշ է, որը ցույց է տալիս, թե արդյոք աղտոտված է ջուրը, թե ոչ։ Իրականում ջրի որակի որոշումը բարդ հարց է, քանի որ ջուրը կապված է մի շարք էկոլոգիական բարդ համակարգերի հետ։
Ջրի որակի մանրամասն հետազոտման համար անհրաժեշտ է չափել կամ հաշվել ջրի․
Նաև պետք է հաշվի առնել ջրի անսովոր ֆիզիկական և քիմիական, ինչպես նաև լուծիչ հատկությունները։
Ջրի յուրահատուկ ֆիզիկական հատկությունները պայմանավորված ջրածնային կապերի մասնակցությամբ
Ջուրը ունի ավելի բարձր հալման, եռման և գոլորշիացման ջերմաստիճան, քան մյուս տարածված հեղուկները։ Այս անսովոր հատկությունները հարևան մոլեկուլների միջև փոխազդեցության հետևանք են, որոնք հեղուկ ջրին տալիս են ներքին համախմբվածություն։ Ջրի մոլեկուլի էլեկտրոնային կառուցվածքը ցույց է տալիս միջմոլեկուլային փոխազդեցության առաջացման պատճառը։ Ջրի յուրաքանչյուր ջրածնի ատոմ համատեղ օգտագործում է 1 էլեկտրոնային զույգ կենտրոնական թթվածնի ատոմի հետ։ Մոլեկուլի երկրաչափական ձևը թելադրում է թթվածնի ատոմի արտաքին էլեկտրոնային օրբիտալները, որոնք նման են ածխածնի sp3 միակցմանը։ Այս օրբիտալները կազմում են քառանիստ, ջրածնի ատոմներով 2 կողմերում և չընդհանրացված էլեկտրոնային զույգերով մյուս 2 կողմերում։(նկար 1) H-O-H կապի անկյունը կազմում է 104.5°, մի փոքր քիչ քան 109.5° (իդեալական քառանիստ), քանի որ թթվածնի ատոմի չկապված օրբիտալները սեղմում են։
Ջրածնային կապերը համեմատաբար թույլ են։ Դրանք հեղուկ ջրում ունեն կապի քայքայման էներգիա մոտավորապես 23 կՋ/մոլ, ի տարբերություն ջրում կովալենտային H-O կապի 470 կՋ/մոլ կամ կովալենտային C-C կապի 348 կՋ/մոլ էներգիային։ Ջրածնային կապը մոտավորապես 10% կովալենտային է շնորհիվ օրբիտալերի վերածածկման և մոտավորպես 90% էլեկտրոստատիկ է։ Սենյակային ջերմաստիճանում ջերմային էներգիան ջրային լուծույթում նույնքան է, ինչքան պահանջվում է ջրածնային կապերը քանդելու համար։ Երբ ջուրը տաքացնում ենք, ջերմաստիճանի աճը առաջացնում է անհատական մոլեկուլների ավելի արագ շարժում։ Ցանկացած ժամանակ ջրի մոլեկուլների մեծամասնությունը կապված է ջրածնային կապերով, սակայն ամեն ջրածնային կապի «կյանքը» տևում է մեկից քսան պիկովայրկյան (1 պիկովայրկյան = 10-12 վայրկյան). երբ մի ջրածնային կապը քանդվում է, մեկ այլ կապ է առաջանում նույն մոլեկուլների զույգի միջև կամ մեկ այլ զույգի միջև մոտավորապես 0.1 պիկովայրկյանի ընթացքում։ Բոլոր ջրածնային կապերը ջրի մոլեկուլների միջև ստեղծում է հրաշալի ներքին կապեր հեղուկ ջրում։
Օրբիտալների մոտավոր քառանիստ դասավորությունը թույլ է տալիս ջրի ամեն մոլեկուլին ձևավորել ջրածնային կապեր առավելագույնը 4 հարևան ջրի մոլեկուլների հետ։ Սենյակային ջերմաստիճանում, 1 մթնոլորտ ճնշման պայմմաններում հեղուկ ջրի մոլեկուլները անհամակարգված են և անկանոն շարժվում են, ուստի ամեն մոլեկուլ առաջացնում է ջրածնային կապեր միջինում 3.4 ուրիշ մոլեկուլների հետ։ Մյուս կողմից, սառույցում ամեն ջրի մոլեկուլ ֆիքսված է տեղում և առաջացնում է ջրածնային կապեր մաքսիմալ քանակով, որպեսզի պայմանավորի պարբերական վանդակավոր կառույց։ Սառույցի բյուրեղավանդակը ապակայունացնելու համար բավարար քանակով ջրածնային կապեր ճեղքելը պահանջում է շատ ջերմային էներգիա, որը ջրի համեմատաբար բարձր հալման ջերմաստիճան ունենալու   պատճառն է։ Երբ սառույցը հալվում է, կամ ջուրը գոլորշիանում է ջերմությունը վերցվում է հետևյալ համակարգից.
Հալման կամ գոլորշիացման ժամանակ ջրային համակարգի էնթրոպիան աճում է, և ավելի լավ համակարգված մոլեկուլները դառնում են ավելի քիչ ջրածնային կապեր ունեցող անհամակարգված մոլեկուլներ կամ անցնում են ամբողջովին քաոսային վիճակի։ Սենյակային ջերմաստիճանում և՛ սառույցի հալումը, և՛ ջրի գոլորշիացումը տեղի են ունենում ինքնաբերաբար։ Ջրի մոլեկուլների հակումը միանալ ջրածնային կապերով գերազանցում է էներգրիական մղումը դեպի պատահականություն։ Հիշենք, որ ∆G ն պետք է փոքր լինի զրոյից որպեսզի գործընթացը տեղի ունենա ինքնաբերաբար։ ∆G = ∆H-T∆S, որտեղ ∆G ն ներկայացնում է Գիպսի էներգիան է, ∆H ը էնթալպիայի փոփոխությունը իսկ ∆S ը էնթրոպիայի փոփոխությունը։ Քանի որ ∆H ը դրական է հալման և գոլորշիացման համար, հետևաբար հասկանալի է, որ ∆S ի աճն է ∆Gին դարձնում բացասական և ստեղծում այսպիսի փոփոխություններ։
pH-ի սանդղակը. H+ և (OH)- իոնների կոնցետրացիանների նշանակություն
pH-ի սանդղակը իրենից ներկայացնում է հարմար տարբերակ H+ և (OH)- իոնների իրական կոնցետրացիանների նշանակման համար, ցանկացած ջրային լուծույթում, որի թթվայնությունը ընկած է 1,0 M H+-ից մինչև 1,0 M (OH)- սահմաններում։
Ռիու դու Անտոնիու (Բաիա)
Ռիու դու Անտոնիու (Rio do Antônio), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում   ։ Մտնում է Բրումադու գավառի կազմի մեջ։ Բնակչությունը կազմում է 15 596 մարդ՝ 2006 թվականի տվյալներով։ Գրավում է 986,990 կմ2 տարածք։ Բնակչության խտությունը՝ 15,8 մարդ/կմ²։ Քաղաքի տոնը նշվում է հուլիսի 27-ին։
Ջրի որակ
pH-ի սանդղակը. H+ և (OH)- իոնների կոնցետրացիանների նշանակություն
Նեյտրալ լուծույթներում, երբ pH-ը ընդունում է 7,0 արժեքը դա պատահական վերցված թիվ չէ։ Այդ արժեքը ստացվել է ջրի իոնականան արտահայտումից 250C-ում։ Այն լուծույթները, որոնց համար pH-ը ընդունում է 7-ից բարձր արժեք, ապա տվյալ լուծույթը թթվային է։ Քանի որ (OH)- իոնների կոնցետրացիան ավելի մեծ է քան H+ իոններինը։ Ու հակառակը երբ pH-ը փոքր է 7-ից, ապա լուծույթը թթվային է։ Շատ կարևոր է նաև այն, որ pH-ի սանդղակը լոգարիթմական է, այլ ոչ թե թվաբանական։ Եթե մեզ հայտնի է, որ երկու լուծույթներ իրարից տարբերվում են pH-ի մեկ միավորով, դա նշանակում է, որ այդ լուծույթներից մեկի մեջ (որի pH-ը բարձր է) H+ իոնների կոնցետրացիան 10 անգամ գերազանցում է, քան մյուս լուծույթինը։
Ռիու դու Անտոնիու (Բաիա)
Պատմություն
Քաղաքը հիմնադրվել է 1874 թվականին։
Աշխարհագրություն
Կլիման տարածքում կիսաանապատային։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ջրի որակ
pH-ի սանդղակը. H+ և (OH)- իոնների կոնցետրացիանների նշանակություն
pH-ի չափումը կենսաքիմիայում ամենաշատ հանդիպող պրոցեդուրաներից է, քանի որ pH-ից է կախված շատ կառուցվածքային առանձնահատկություններ և որոշ կենսաբանական մոլեկուլների ակտիվությունը։ Ավելին արյան և մեզի pH-ի չափումը շատ սովորական պրոցեդուրա է, երբ ախտանշում են ինչ-որ հիվանդություն։ Օրինակ՝ այն մարդկանց մոտ, ովքեր տառապում են ծանր տեսակի դիաբետով, pH-ը ավելի ցածր է քան սովորական մարդում մոտ (pH=7,4), և այդ կարգավիճակը անվանում են ացիդոզ։ Եվ կարող է լինել հակառակ վիճակը, երբ հիվանդության պատճառով pH-ը բարձրանում է նորմայից այս վիճակը կոչվում է ալկալոզ։
Ջրի իոնական արտադրյալ (Kw)
Ջրի իոնական արտադրյալի շնորհիվ մենք կարող ենք հաշվել H+ քանակը, եթե հայտնի է (OH)- իոնների կոնցետրացիան ու հակառակը։ Երբեմն քանակական նկարագրության համար, հաշվում են (OH)- իոնների կոնցետրացիան լուծույթներում, օգտագործելով pOH մեծությունը։ pOH-ի հավասարումը նման է pH-ի հավասարմանը։ Պետք է հիշել, որ pH և pOH մեծությունները կապված են միմյանց հետ հետևյալ հարաբերությամբ՝
Ջրի կոշտության որոշումը
Կոշտությունը բնական ջրերի որակը և բաղադրությունը բնութագրող տեխնոլոգիական ցուցանիշն է։ Կոշտ համարվում է այն ջուրը, որի մեջ բարձր է Ca2+ և Mg2+ քանակությունը։ Ca2+ և Mg2+ իոնների կոնցենտրացիանների գումարը հանդիսանում է ջրի կոշտության քանակական չափը Ж=C(Ca2+)+C(Mg2+) Կոշտությունը չափում են 1 կգ ջրում կոշտության իոնների՝ Ca2+ և Mg2+ Էկվիվալենտով (մմոլ/կգ)։ Կապված այն բանի հետ, որ ջրի խտությունը մոտ է մեկի, կոշտությունը կարելի է չափել մմոլ/դմ կամ մմոլ/լ-ով։ Ջրի կոշտության հետ կապված հաշվարկները անելիս պետք է նկատի ունենալ, որ Э(Ca2+)=1/2 Ca2+ և Э(Mg2+)=1/2 Mg2+ MЭ(Ca2+)=1/2Mи (Ca2+)=20գր/մոլլ և MЭ(Mg2+)=1/2Mи (Mg2+)=12գր/մոլլ որտեղ MЭ-Էկվիվալենտի մոլեկուլային զանգվածն է, իսկ Mи իոնի մոլեկուլային զանգվածը։ Օրինակ՝ 0,2գ-ը 0,01 մոլ կամ 10 մմոլ զանգված է, էկվիվալենտ Ca2+։ Տարբերակում են ջրի ընդհանուր Жо, կարբոնատային (ժամանակավոր) Жк և ոչ կարբոնատային Жнк։ Կապված այն հանգամանքի հետ, որ օդում բավականին մեծ է Co2-ի քանակությունը, բնական ջրի մեջ կա լուծված ածխածնի դիօքսիդ։ Ընթանում է փոխազդեցություն CՕ2-ի և H2O-ի միջև։ CՕ2 + H2O = H2CՕ3 = H+ + HCO3 Արդյունքում առաջանում է հիդրոկարբոնատ իոն։ Ջրի մեջ Ca2+ և Mg2+ կոնցենտրացիայի համարժեքությունը HCO3 իոնի քանակությունը որոշում է կարբոնատային կոշտությունը, իսկ Ca2+ և Mg2+ իոնների կոնցենտրացիայի էկվիվալենտությունը մնացած անիոնամների (SO42-, Cl- և այլն) հետ որոշում է ոչ կարբոնատային կոշտությունը։ Կարբոնատային և ոչ կարբոնատային կոշտությունների գումարը կազմում է ջրի ընդհանուր կոշտությունը։ Այսպիսով ջրի ժամանակավոր կոշտությունը առաջանում է հիդրոկարբոնատների՝ Ca(HCO3)2, Mg(HCO3)2 առկայությամբ, իսկ մշտական կոշտությունը առաջանում է Ca2+ և Mg2+ սուլֆատների և քլորիդների առկայությամբ։ Ջրի որակի վերահսկման ժամանակ որոշում են ջրի կոշտությունը։ Ընդհանուր կոշտությունը որոշելու համար օգտվում են կոմպլեքսոնոմետրիայի մեթոդից։ Այդ մեթոդի հիմքում ընկած է ջրի տիտրումը բուֆերային ամոնիակի լուծույթի (pH=9,0)և կոմպլեկսոն III ինդիկատորի առկայությամբ, մինչև վարդագույնի փոխարինումը երկնագույնի։ Անալիզի ժամանակ օգտագործում են հետևյալ ինդիկատորներից մեկը՝ կապույտ K-ի թթվային քրոմը կամ սև էրիոխրոմ T Ca2+ և Mg2+ իոնների առկայության դեպքում այս ինդիկատորները ներիվում են վարդագույն, բացակայության դեպքում՝ երկնագույն։
Աղբյուրներ
Կատեգորիա:Ջրի որակ
Թաշա դի Վաշկոնսելուշ
Թաշա դի Վաշկոնսելուշ (Tasha de Vasconcelos, ), պորտուգալա-անգլիական ծագմամբ ֆոտոմոդել և դերասանուհի  ։
Կենսագրություն
Թաշա դի Վաշկոնսելուշը ծնվել է 1966 թվականի օգոստոսի 15-ին Բեյրա քաղաքում (Մոզամբիկ)։ Աֆրիկայում տեղի ունեցող հասարակական անկարգությունների պատճառով ընտանիքը տեղափոխվել է Կանադա, որտեղ Թաշան բրիտանական Կոլումբիայի համալսարանում սովորել է միջազգային հարաբերություններ։ 1998 թվականին Թաշան ավարտել է Փարիզի դիվանագիտական և ռազմավարական հետազոտությունների կենտրոնը։
Թաշան իր մոդելային կարիերան սկսել է Կանադայում, երբ նրան նկատել է նյույորքցի լուսանկարիչ Սթիվեն Մայզելը, որ կազմակերպել է նրա առաջին «Vogue» ամսագրի շապիկի համար ։ Ավելի ուշ նա լուսանկարվել է «ELLE» և այլ ամսագրերի համար։ Աշխատում է «Nivea» ապրանքանիշի հետ ։
Թաշան սովորել է դերասանական վարպետություն Փարիզի «Կուր Ֆլորան» թատերական դպրեցում և խոսքի ու դրամայի կենտրոնական դպրոցում։
1998 թվականին Թաշան կատարել է իր նորամուտը կինոյում ։ Առավել հայտնի է «Գործական Ջոնի Ինգլիշ» ֆիլմում մարմնավորած կոմսուհի Ալեքսանդրայի դերով։
2006 թվականին Թաշան մասնակցել է Մոսկվայի XXVIII կինոփառատոնի փակման արարողությանը։
Թաշան Ջուդի Դենչի և Ջիլիան Անդերսոնի հետ միասին Լոնդոնի թագավորական թատրոնում խաղացել է «Հմայված երեկո» բեմադրության մեջ Ռիչարդ Չարլզ Ռոջերսի երաժշտության գալահամերգի ժամանակ, որն անցկացվում էր նեյրոֆիբրոմատոզ ասոցացիային օգնելու նպատակով։
Ներկայում Թաշան աշխատում է Հարավային Աֆրիկայի Նելսոն Մանդելայի մանկական հիմնադրամում, ՅՈՒՆԵՍԿՕ բարի կամքի դեսպան է Բոլիվիայում և Ալժիրում, ինչպես նաև աշխատում է UNAIDS-ի հետ Մոզամբիկում որպես երեխաների իրավունքների համար պայքարող ։
Անձնական կյանք
2009 թվականից ընկերություն է անում երգիչ Բռայան Ֆերիի հետ, ում հետ ծանոթացել է «Կարմիր խաչի» 150- ամյակի միջոցառման ժամանակ։
Արտաքին հղումներ
Կատեգորիա:Կանադացի դերասանուհիներ Կատեգորիա:Ֆոտոմոդելներ Կատեգորիա:Բրիտանական Կոլումբիայի համալսարանի շրջանավարտներ Կատեգորիա:Կանադացի կինոդերասանուհիներ
Ախոռ (Բասենի գավառ)
Ախոռ, գյուղ Արևմտյան Հայաստանում, Էրզրումի վիլայեթի Բասենի գավառակում։
Գյուղի մասին հիշատակություններ կան ՊԿՊԱ-ում (ֆ 57, գ 322) ։
Ծանոթագրություններ
Կատեգորիա:Արևմտյան Հայաստանի գյուղեր
Մակամորձի
Մակամորձի (epididymis), ամորձու ետին եզրին գտնվող գոյացություն։ Ծածկված է սպիտակուցային պատյանով, ապա՝ որովայնամզով։ Ունի գլուխ, մարմին և պոչ։ Մակամորձու պարենքիմը կազմված է ամորձացանցից ծագող 12-15 արտատար ծորանիկներից, որոնցից ամենավերինը և ամենաերկարը (3-4 մ) կոչվում է մակամորձու ծորան։ Վերջինս ամորձու ստորին բևեռի մոտ ծունկ կազմելով՝ ուղղվում է վեր և շարունակվում որպես սերմնածորան։
Կատեգորիա:Օրգաններ Կատեգորիա:Բազմացում
Take-Two Interactive
2008 թվականի փետրվարին Take-Two-ի նպատակը դարձավ Electronic Arts-ին տիրելը ։
Ինչպես նաև հիմնադրման շրջանում, Take-Two-ն զբաղվում էր FMV-խաղերի նկարահանմամբ և մշակմաբ։ Դրա արդյունքն են 1996 թվականին թողարկված Ripper և 1998 թվականի Black Dahlia խաղերը։ Վերջինը հրապարակվել է Interplay-ի կողմից, և այն դարձավ ռեկորդակիր կոմպակտ-սկավառակների քանաքկով (8 սկավառակ մեկ տուփում)։
Արտաքին հղղումներ
Կատեգորիա:ԱՄՆ-ի համակարգչային խաղերի արտադրողներ Կատեգորիա:ՆԱՍԴԱՔ-ում ցուցակված ընկերություններ Կատեգորիա:1993 հիմնադրված ընկերություններ Կատեգորիա:Ամերիկյան ընկերություններ Կատեգորիա:1993 հիմնադրումներ Կատեգորիա:1992 հիմնադրված ընկերություններ Կատեգորիա:1993 հիմնադրումներ ԱՄՆ-ում
Answerphone (Banx & Ranx֊ի և Էլլա Էյրի երգ)
Ծանոթագրություններ
Կատեգորիա:2018 երգեր
RGB
RGB (Red, Green, Blue անգլերեն բառերի հապավումն է - կարմիր, կանաչ, կապույտ) - որպես կանոն, գունավերարտադրության համար գույնի համադրման միջոցը նկարագրող հավելումային (ադիտիվային) գունային մոդել է։